Գրականությունը, ինչպես արվեստի կամ գիտության ցանկացած ճյուղ, գեղեցիկ, պիտանի և արժեքավոր է նաև իր համաժամանակյա լինելու մեջ: Այսօրվա հայ գրականության մուտքը աշակերտական դասագրքեր կվերացնի հենց այն կտրվածությունը, որ զգում է աշակերտը կարդալով մի բան, իսկ իրականում, ամեն քայլափոխի տեսնելով մեկ այլ բան: Կարդացած գրականության օրգանական կապը իր այսօրվա խնդիրներին ու ամենօրյա դժվարություններին կդառա աշակերտի և ժամանակակից գրականության հանդիպման վայրը: Ճանաչելով ժամանակակից գրողների, որոնք կենդանի են, շնչում են ու իր հետ ապրում են նույն երկրում, շնչելով նույն հասարակական-քաղաքական թոհուբոհը, աշակերտի մոտ կմեծանա հետաքրքրությունը կարդալու… առհասարակ կարդալու հանդեպ, որովհետև ընթերցանությունը այլևս կլինի ոչ թե դպրոցանական հանձնարարություն, այլ այսօրվա կյանքին մասնակից դառնալու հնարավորություն: